شەفەق نیوز/ کشاورزەیل
قەزای رانیە سەروە ئیدارەی ناوچەی راپەڕین لە هەرێم کوردستان، ئمڕوو شەممە، دەسکردنە
درەو بەرهەمەیلیان لە بەرەفتاو ک فرووشتنی وەرەو ناوچەیلیگ تر لە هەرێم، لە مانگ حوزەیران
دەس وەپیکەێد.
خالد ئەحمەد حەکیم
وەرپرس بەش کشتوکاڵی لە قەزای رانیە ئەرا ئاژانس شەفەق نیوز وت: ناوچەیل قەزای رانیە
جاران نزیکەی ١٠٠٠ - ٢٥٠٠ دۆنەم لە توێەم بەرەفتاو کاڵیاد، وەلێ ئمساڵ ١٥٠٠ دۆنەم وە
بەرهەم تەنیا ١٢٠٠ تەن بەرەفتاو بەرهەم کردگە، وە بەراوردی وەگەرد پارەکە ک رەسیە
٢٦٠٠ تەن، ئەوەیش لەوەر هشکەساڵ و کەم ئاوی.
حەکیم وتیش؛ وەگورەی
رینمایل وەزارەت کشتوکاڵی لە وەرز بەرەفتاو چنین، ئەرا پاڵپشتی بەرهەم ناوخۆیی قەیەغەی
هاوردەی بەرەفتاو کریەێد.
لەلای خوەییش شاخەوان
حەمە کەریم، یەکیگ لە کشاورزەیلە، ک داشت توێەم بەرهەم بەرەفتاو گردەو کردیاد وت؛ لەی
رووژەیلە کشاورزەیل دەسکەنە چنین بەرهەمەیلیان لە بەرەفتاو و خەنەی بان یانیگ لە بان
زەوی تا لەوەر خوەرەگە هشکەو بوود، ئیجا چویچیەێد و خریەێدە ناو کیسە وفرووشیەێدە  بازاڕەیل.
کەریم ئەرا ئاژانس
شەفەق نیوز وت: توێەمەگە وەگورەی چینە خاسەگی لە بازاڕەیل فرووشیەێد ک هەر لە
١٥٠٠  دە وەپی کەێد تا ٣٠٠٠ دینار ئەرا یەک
کێلوگڕام دەس وەپی کەێد، و دیاری کرد ک فرەگەی ئەرا خواردن سینیەێد نەگ ئەرا دروسکردن
روین، چوینکە کارەگەی ئەوە نییە ک توێەم بەرەفتاو جەڕەو بەێد و بکەێدەی روین.
